יאן ואלרי

יאן ואלרי (בצרפתית: Yan Valery, בצרפתית: يان فاليري; נולד ב-22 בפברואר 1999 בשאמפיני-סיר-מארן שבצרפת) הוא כדורגלן תוניסאי יליד צרפת המשחק בעמדת המגן הימני בקבוצת אנז'ה מליגת העל הצרפתית ובנבחרת תוניסיה.

קריירת מועדונים 
ואלרי גדל במחלקות הנוער של שאמפיני FC 94, סטאד רן וסאות'המפטון. ב-27 בנובמבר 2018 ערך את הופעת הבכורה שלו בקבוצה הבוגרת של סאות'המפטון, בהפסד 2-1 ללסטר סיטי במסגרת גביע הפוטבול ליג. ב-1 בדצמבר ערך את הופעת הבכורה שלו בפרמייר ליג, בתיקו 2-2 נגד מנצ'סטר יונייטד במסגרת המחזור ה-14 לעונת 2018/2019. ב-2 במרץ 2019 הבקיע את שער הבכורה שלו במועדון, בהפסד 3-2 למנצ'סטר יונייטד במסגרת המחזור ה-29 בליגה. בסך הכל ערך 43 הופעות ליגה במדי המועדון, בהן הבקיע שני שערים.

ב-1 בפברואר 2021 הושאל ואלרי למשך חצי עונה לברמינגהאם סיטי מהפוטבול ליג צ'מפיונשיפ. ב-6 בפברואר ערך את הופעת הבכורה שלו במועדון, בהפסד 3-2 לבורנמות' במסגרת המחזור ה-28 בליגה. בסך הכל ערך שבע הופעות ליגה במדי המועדון.

ב-1 בספטמבר 2022 חתם ואלרי על חוזה לארבע עונות באנז'ה מליגת העל הצרפתית. ב-3 בספטמבר ערך את הופעת הבכורה שלו במועדון, בהפסד 5-0 לאולימפיק ליון במסגרת המחזור השישי בליגה לעונת 2022/2023.

קריירה בינלאומית 
ב-27 בספטמבר 2022 ערך ואלרי את הופעת הבכורה שלו בנבחרת תוניסיה, בהפסד 5-1 לנבחרת ברזיל במשחק ידידות.

קישורים חיצוניים

הערות שוליים 

כדורגלנים תוניסאים
מגני כדורגל תוניסאים
כדורגלני סאות'המפטון
כדורגלני ברמינגהאם סיטי
כדורגלני אנז'ה
כדורגלני נבחרת תוניסיה
תוניסאים שנולדו ב-1999